Argentina world cup: ম্যাচে ৫ গোল মেসির, দিলেন ধন্যবাদ বার্তা!

ইতালির বিপক্ষে সবকিছু করেও গোল করতে না পাওয়ার ‘হতাশা’ পুরো দমে পুষিয়ে নিলেন লিওনেল মেসি ? বিশ্বকাপের আগে রবিবার এক প্রীতি ম্যাচে এস্তোনিয়ার বিরুদ্ধে একাই করলেন পাঁচ – পাঁচটি গোল। মেসি ম্যাজিকে ঠাসা এমন ম্যাচে এস্তোনিয়াকে প্রায় হাফ ডজন গোলের বন‍্যায় ভাসিয়ে দিল আর্জেন্টিনা।

এমন গোলের ছন্দে মজে আছেন মেসি। সেই আমেজেই তিনি নিজের ইনস্টাগ্রাম হ্যান্ডেল থেকে পোস্ট করেন একটি ধন্যবাদ বার্তা। এই ম্যাচে ৫ গোল করে, হাঙ্গেরির পুসকাসকে পিছনে ফেলে দিলেন আন্তর্জাতিক ম্যাচে গোল করার দৌড়ে। আর্জেন্টিনার হয়ে ১৬২ ম্যাচে ৮৬ টি গোল হয়ে গেল। ১১৭ গোল করে পয়লা নম্বরে রয়েছেন ক্রিস্টিয়ানো রোনালদো।

রবিবার (৫ জুন) স্পেনের স্তাদিও এল সাদারে প্রীতি ম্যাচে এস্তোনিয়াকে ৫-০ গোলে হারিয়ে দিয়েছে আর্জেন্টিনা। এসবই কাতার বিশ্বকাপের প্রস্তুতি পর্ব।

A career spanning 1100 goals, is one to be extremely proud of! What a legacy #Messi, proving that age is just a number. Heartiest congratulations on this new record! pic.twitter.com/fgsfYk3pZ2

— WonderWins (@wonder_wins) June 6, 2022

পুরো ম্যাচে দাপটে খেলা আর্জেন্টিনা শুরুতেই এগিয়ে যায়। দক্ষতার বিচারে পিছিয়ে থাকা এস্তোনিয়া বেজায় চাপের মুখে নিজেদের রক্ষণভাগ সামলাতেই হিমশিম খেয়েছে। ম্যাচের আট মিনিটেই পেনাল্টি স্পট কিক থেকে দলকে এগিয়ে দেন মেসি নিজের প্রথম গোলটি করে। হেরমানকে এস্তোনিয়ার গোলরক্ষক ফাউল করায় পেনাল্টিটি পায় আর্জেন্টিনা।

এর আগের জাতীয় দলের হয়ে খেলতে নেমে ইতালির বিপক্ষে নিজে গোল করতে না পারা ছাড়া দলের জন্য সবকিছু করেছিলেন মেসি। সেই ম্যাচের প্রথম একাদশের দলে আটটি পরিবর্তন এনে মাঠে নেমেছিল আর্জেন্টিনা। কোচ লিওনেল স্কালোনির এত পরিবর্তন দেখে অনেকে অবাক হলেও খেলায় তেমন একটা প্রভাব পড়েনি। বরং মেসির পায়ের যাদুতে বারবার বেসামাল হয়েছে এস্তোনিয়া।

Lionel Messi is the first man to score five goals in a single European Cup / Champions League game AND a senior international game.

It's Lionel Me55i now.#LionelMessi #Messi pic.twitter.com/rmKfR8tTd8

— EmperorA. (@EmperorAFC) June 6, 2022

আক্রমণের পর আক্রমণ সাজিয়ে রাখলেও দ্বিতীয় গোলটি পেতে কিন্তু বেশ সময় লেগেছে আর্জেন্টিনার। এর মাঝে ম্যাচের ২৭ তম মিনিটে এস্তোনিয়ার কাউন্টার অ্যাটাকে প্রায় গোল খেয়ে বসেছিলেন মেসিরা। যদিও চমৎকার এক স্লাইডে গোলরক্ষক ফ্রাঙ্কো আরমানি দলকে এমন বিপর্যয় থেকে রক্ষা করেন।

বিরতিতে ঠিক আগে ৪৫তম মিনিটে গোল ব্যবধান বাড়িয়ে দেন মেসি। ডি-বক্সে আলেহান্দ্রো গোমেসের কাছ থেকে বল পেয়ে কাছের পোস্ট দিয়ে নিজের দ্বিতীয় গোলটি আদায় করে নেন। যদিও এর আগে ৩৮তম মিনিটে মেসির বাঁকানো শটটি অল্পের জন্য লক্ষ‍্যভ্রস্ট হয়।

ম্যাচে ২-০ গোল এগিয়ে বিরতিতে বিশ্রামে যায় আর্জেন্টিনা। দ্বিতীয়ার্ধের শুরুতেই হ‍্যাটট্রিক গোলটি করেন মেসি। ম্যাচের ৪৭তম মিনিটে নাউয়েল মোলিনার নিচু ক্রসে বল ধরে তা জালে পাঠান মেসি। আর্জেন্টিনার হয়ে মেসির এটি অষ্টম হ‍্যাটট্রিক হয়ে যায় ।

হ‍্যাটট্রিক করেই ক্ষান্ত হয়নি আর্জেন্টিনার অধিনায়ক। ম্যাচের ৭১তম মিনিটে দারুণ ফিনিশিংয়ে চতুর্থ এবং ৫ মিনিট পর ৭৬তম মিনিটে গোল করে স্কোরলাইন ৫-০ করেন তিনি। একই সাথে দেশের হয়ে ৮৬তম গোল পূর্ণ করেন মেসি।

ছবি : সৌ টুইটার।